Obec Nová Dedina v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 6 ods.12 zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov vydáva

**N Á V R H**

**VŠEOBECNÉ ZÁVÄZNÉ NARIADENIE č. 3/2022**

**o určení výšky finančných prostriedkov určených na mzdy a prevádzku na dieťa materskej školy a žiaka školského zariadenia**

Obecné zastupiteľstvo sa na základe ustanovenia § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov uznieslo na tomto všeobecne záväznom nariadení :

**§ 1**

**Predmet všeobecne záväzného nariadenia**

Predmetom tohto všeobecne záväzného nariadenia (VZN) je určenie výšky finančných prostriedkov na mzdy a prevádzku materskej školy a školských zariadení, ktoré sú zriadení na území obce Nová Dedina, ktoré sú na základe rozhodnutia Ministerstva školstva, vedy, výskumu a športu SR (ďalej MŠVVaŠ SR) zaradené do siete škôl a školských zariadení Slovenskej republiky.

Toto VZN ďalej určuje:

a) podrobnosti financovania materskej školy, školského klubu detí a školskej jedálne a lehotu na predloženie údajov,

b) termín a spôsob poskytnutia finančných prostriedkov.

**§ 2**

**Príjemca finančných prostriedkov na mzdy a prevádzku**

Príjemcom finančných prostriedkov na mzdy a prevádzku podľa tohto VZN je:

1. Materská škola - Nová Dedina
2. Školská jedáleň – CZŠ sv. Pavla Nová Dedina
3. Školský klub detí – CZŠ sv. Pavla Nová Dedina

**§ 3**

**Výška finančných prostriedkov na mzdy a prevádzku**

1. Ročná výška finančných prostriedkov na mzdy a prevádzku sa určí ako súčin hodnoty jednotkového koeficientu a prepočítaného počtu žiakov materskej školy a školských zariadení podľa stavu k 15. septembru začínajúceho školského roka uvedených v štatistickom výkaze Škol (MŠVVŠ SR) 40-01. Ročná výška finančných prostriedkov je uvedená v prílohe č. 1 tohto VZN.
2. Hodnota jednotkového koeficientu sa vypočíta z predpokladaného podielu obcí na výnose dane z príjmov za SR a prepočítaného počtu detí a žiakov k 15. 9. začínajúceho školského roka. Predpokladaná hodnota jednotkového koeficientu je rovnaká pre každú obec.
3. Počtom detí a žiakov rozhodným pre pridelenie finančných prostriedkov na mzdy a prevádzku je ich počet podľa stavu k 15. septembru začínajúceho školského roka uvedených v štatistickom výkaze Škol (MŠVVŠ SR) 40-01 a v Centrálnom registri detí, žiakov a poslucháčov.

1. Všetky údaje potrebné na rozpis finančných prostriedkov na účely rozdeľovania a poukazovania výnosu dane z príjmov obciam sa poskytujú priamym vložením do Centrálneho registra detí, žiakov a poslucháčov, Centrálneho registra škôl, školských zariadení.

**§ 4**

**Výška a účel finančných prostriedkov na mzdy a prevádzku**

1. Finančné prostriedky na mzdy sú určené na výplatu tarifných platov a príplatkov vyplácaných pedagogickým, odborným a nepedagogickým zamestnancom školy a školského zariadenia za podmienok a v rozsahu stanovenom osobitným predpisom (napr. zákon č. 553/2003 Z. z. o odmeňovaní zamestnancov pri výkone práce vo verejnom záujme v znení neskorších predpisov, zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov) a na úhradu výdavkov na poistné hradené zamestnávateľom za pedagogických, odborných a nepedagogických zamestnancov materskej školy alebo školského zariadenia. Ide o bežné výdavky, ktoré zodpovedajú podľa ekonomickej rozpočtovej klasifikácie kategórii 610 – mzdy, platy a ostatné osobné vyrovnania, t. j. tarifný plat, osobné príplatky a riadiace príplatky a kategórii 620 – poistné a príspevok do poisťovní, a to bez účelovo určených finančných prostriedkov.
2. Finančné prostriedky na prevádzku sú určené na úhradu bežných prevádzkových nákladov (tovarov a služieb) materských škôl a školských zariadení. Ide o bežné výdavky, ktoré zodpovedajú podľa ekonomickej rozpočtovej klasifikácie kategórii 630 – tovary a služby (cestovné náhrady, energie, voda a komunikácie, materiál, dopravné, rutinná a štandardná údržba, služby) a kategórii 642 – transfery jednotlivcom (odstupné, odchodné, nemocenské dávky, členské príspevky), a to bez účelovo určených finančných prostriedkov.

**§ 5**

**Podrobnosti financovania a lehota na predloženie údajov**

1. Obec poskytuje finančné prostriedky materskej škole, školskému klubu detí a školskej jedálni na základe zoznamu detí a žiakov, ktorí na základe rozhodnutia riaditeľky materskej školy a školského zariadenia reálne navštevovali materskú školu alebo školské zariadenie k 15. septembru začínajúceho školského roka, s príslušným štatistickým výkazom Škol (MŠVVŠ SR) 40-01.
2. Obec oznámi základnej škole s materskou školou a jej školským zariadeniam výšku finančných prostriedkov na príslušný rok najneskôr do 31. decembra príslušného kalendárneho roka.
3. Pri zmene výšky finančných prostriedkov na mzdy a prevádzku, ktorá sa realizuje zmenou VZN, sa táto zmena oznámi základnej škole s materskou školou a školským zariadeniam v zriaďovateľskej pôsobnosti obce najneskôr do 14 dní po nadobudnutí účinnosti VZN, ktorým bola zmena vykonaná.

**§ 6**

**Vyúčtovanie finančných prostriedkov**

1. Príjemca finančných prostriedkov je povinný vykonať vyúčtovanie poskytnutých finančných prostriedkov vždy štvrťročne k 30. dňu nasledujúceho mesiaca po skončení kalendárneho štvrťroka, štvrtý štvrťrok kalendárneho roka vykoná vyúčtovanie poskytnutých finančných prostriedkov do 31. 12. kalendárneho roka.

1. V prípade, že finančné prostriedky nebudú do konca príslušného rozpočtového roka vyčerpané, je príjemca finančných prostriedkov povinný nevyčerpanú časť finančných prostriedkov vrátiť späť na účet obce do 31. 12. kalendárneho roka.

**§ 7**

**Termín a spôsob poskytnutia finančných prostriedkov**

Obec Nová Dedina poskytne finančné prostriedky príjemcovi mesačne vo výške jednej dvanástiny najneskôr do 25. dňa príslušného mesiaca. V prípade, že 25. deň v príslušnom mesiaci pripadne na deň pracovného pokoja, budú mu tieto poskytnuté prvý pracovný deň po dni pracovného pokoja.

**§ 8**

**Spoločné ustanovenia**

Zmena výšky finančných prostriedkov na mzdy a prevádzku na dieťa materskej školy a žiaka v školskom zariadení sa uskutoční zmenou VZN.

**§ 9**

**Záverečné ustanovenia**

1. VZN č. 3/2022 bolo schválené obecným zastupiteľstvom v Novej Dedine uznesením číslo ..../2022 konaného dňa 14.12.2022.
2. VZN č. 3/2022 nadobúda účinnosť 1. januára 2023
3. Dňom účinnosti tohto Všeobecne záväzného nariadenia o určení výšky finančných prostriedkov určených na mzdy a prevádzku na dieťa materskej školy a žiaka školského zariadenia č. 3/2022, obecné zastupiteľstvo ruší všeobecne záväzné č. 1/Š/2011 a všetky dodatky k tomuto VZN o určení výšky dotácie na prevádzku a mzdy na žiaka a dieťa materskej školy a školských zariadení uznesením číslo ..../2022
4. Toto VZN tvorí príloha č. 1

 Mgr. Pavol Novák

 starosta obce

Pripomienky zasielať do 9.12.2023 a to nasledovne :

1. písomne na adresu : Obec Nová Dedina, 935 25 Nová Dedina č. 125
2. elektronicky na adresu : starosta@novadedina.sk
3. ústne do zápisnice na obecnom úrade – podateľňa

Návrh prílohy vyvesený na úradnej tabuli v obci dňa : 29.11.2022

Návrh prílohy zvesený z úradnej tabule v obci dňa : 13.12.2022

Návrh prílohy zverejnený na internetovej stránke obce dňa : 29.11.2022

Návrh prílohy stiahnutý z internetovej stránky obce dňa: 13.12.2022

Návrh prílohy schválený OZ dňa:

Príloha vyvesená na úradnej tabuli v obci dňa :

Príloha zverejnené na internetovej stránke obce dňa :

Príloha nadobúda právoplatnosť dňa :

Príloha nadobúda účinnosť dňa : 1.1.2023